Mulighederne for kompenserende tiltag efter lukninger af vagtlæger i Brovst, Skagen og Farsø er mandag blevet drøftet i Akut- og Praksisudvalget i Region Nordjylland.

Når lægevagterne i Brovst, Farsø og Skagen 1. marts lukker, skal nogle alternativer sættes i gang. Det slår Mogens Ove Madsen (S), formand for Region Nordjyllands Akut- og Praksisudvalg fast efter et møde i udvalget. - Vi overvejer flere tiltag lige nu, og nogle af dem vil være klar allerede 1. marts, mens andre først kan besluttes endeligt i slutningen af marts, fordi det skal godkendes af regionsrådet. Vi presser processerne, så meget vi kan lige nu, siger han. Lige nu ser udvalget på flere forskellige tiltag. Det er: Videokonsultationer Mulighed for at sende vogne ud efter akut syge Brug af paramedicinere Samarbejde med kommuner om akutsygeplejersker - Men i Farsø skiller situationen sig ud fra Skagen og Brovst, for her kommer rigtig mange borgere til konsultation. Derfor overvejer vi, om der skal laves en akutklinik som i Grenå, forklarer Mogens Ove Madsen. Foruden de politiske beslutninger, der skal tages de kommende uger, har udvalget også besluttet, at høre borgerne i de berørte områder. Derfor skal der holdes borgermøder i både Skagen, Farsø og Brovst.